સુહાનીએ કહ્યું, દરરોજ લખે છે ? મેં કહ્યું, હા દરરોજ લખું છું. સુહાનીએ કહ્યું, એક કામ કરવું છે ? મેં કહ્યું, શું ? એણે કહ્યું, આપણે ડાયરી એક્સચેન્જ કરીએ અને એનાથી આપણને એકબીજા વિશે ઘણી ખબર પડી જશે ! મેં કહ્યું, ઓકે અને મારી પાસે મારી ડાયરી હતી તો મેં સુહાનીને આપી. સુહાનીએ મારી સામે જોયું અને સ્માઈલ આપી અને એણે પોતાની ડાયરી મને આપી ! અમે બંને કંઈ જ ન બોલ્યા અને એકબીજાની ડાયરી વાંચવામાં મશગુલ થઈ ગયા. બરાબર ત્રણ કલાક બાદ મેં સુહાનીની ડાયરી વાંચી લીધી અને થોડીવાર બાદ સુહાનીએ પણ મારી ડાયરી વાંચી લીધી. સુહાની બોલી, આપણે ઘણા સેમ છીએ નહીં ? મેં કહ્યું, હા….! ટ્રેનમાં નાસ્તો આવ્યો અને ત્યાંના વેઇટરે નાસ્તો સર્વ કર્યો અને ત્યારે અચાનક સુહાની મારી બાજુમાં આવીને બેઠી અને એણે નાસ્તો કરવાનું શરું કર્યું !